alexandrainst/scandi-wiki huggingface dataset:
Hestenes og Dramer

Advokatfirmaet Hestenes og Dramer & Co er et Oslo-basert advokatfirma.

Firmaets sentrale arbeidsområde er alle typer saker som er knyttet til  strafferett, fengslingssaker, saker om soningsforhold og erstatning for uberettiget strafforfølgning. Tre av firmaets partnere er faste forsvarere for Oslo tingrett og Borgarting lagmannsrett. 

Firmaet ble grunnlagt av advokat Olav Hestenes i 1966. I 1989 ble firmaet utvidet med nye partnere og flere ansatte, og navnet ble endret til dagens.  Senere har firmaet gradvis vokst, både i antall ansatte og fagområder.

Ansatte
Blant firmaets ansatte har vært:

 Abid Raja
 Cathrine Grøndahl
 Frode Sulland

Eksterne lenker
 Advokatfirmaet Hestenes og Dramer & Co

Norske advokatfirmaer
Selskaper etablert i 1966
Aksjonsgruppa for en sikrere E-18 gjennom Telemark

Aksjonsgruppa for en sikrere E-18 gjennom Telemark ble stiftet sommeren 2005. Etter mange alvorlige trafikkulykker de siste ti årene dannet representanter fra tre velforeninger langs  gjennom Bamble kommune, ei aksjonsgruppe som blant annet arbeider for:
Ny firefelts motorvei gjennom Bamble.
Utbedring av fire kryss langs eksisterende E-18 gjennom Bamble.
Umiddelbare strakstiltak som kan gjøres med enkle midler.

Aksjonsgruppa ledes av Vidar Tellefsen.

Eksterne lenker
 Aksjonsgruppas hjemmeside

Organisasjoner i Vestfold og Telemark
Sikkerhet i Norge
Trafikksikkerhet
Etableringer i 2005
Samferdsel i Bamble
Aktivisme
Sverre Granlund

Sverre Granlund (født 9. november 1918 i Sauherad, død i mars 1943) var en norsk korporal som tjenestegjorde i Kompani Linge.

Granlund hadde før andre verdenskrig gjennomført handelsskole og jobbet som stikningsarbeider på Nordlandsbanen. Han deltok som frivillig i kampene i Norge i 1940. I mars 1941 dro han til Sverige og hadde flere turer til Norge i militære oppdrag. Han gjennomførte flere kurs i Storbritannia og tjenestegjorde i Kompani Linge.

I september 1942 deltok han som kjentmann i Operasjon Musketoon, en britisk sabotasjeaksjon mot kraftstasjonen i Glomfjord. Granlund omkom da ubåten «Uredd» gikk på en mine i Fugløyfjorden under Operasjon Seagull i februar 1943.

Utmerkelser 
Granlund ble hedret med Krigskorset med sverd for «fremrakende opptreden og utvist mot» etter sin innsats under Operasjon Musketoon. Granlund hadde tidligere i 1942 vært sendt på hemmelig oppdrag i Norge og utmerket seg da på en slik måte at han ble tildelt Krigsmedaljen. Han ble også tildelt den britiske Distinguished Conduct Medal.

Referanser 

Medlemmer av Kompani Linge
Krigskorset
Krigsmedaljen
Personer fra Midt-Telemark kommune
Personer fra tidligere Sauherad kommune
Norsk militærpersonell drept under andre verdenskrig
Fødsler i 1918
Dødsfall i 1943
Eder Sánchez

Eder Sánchez (født 21. mai 1986 i Tlalnepantla de Baz) er en meksikansk kappgjenger.
Sánchez vant en bronsemedalje under VM i friidrett 2009 i Berlin, han kom på tredjeplass med tiden 1.19,22 bak Valerij Bortsjin fra Russland og Wang Hao fra Kina.

Meritter

Personlig rekord 
 20 km kappgang – 1.18,34

Referanser

Eksterne lenker 
 

Meksikanske kappgjengere
Deltakere for Mexico under Sommer-OL 2008
Friidrettsutøvere under Sommer-OL 2008
Deltakere for Mexico under Sommer-OL 2012
Friidrettsutøvere under Sommer-OL 2012
Personer fra México
Deltakere for Mexico under VM i friidrett 2015
Norsk TotalforsvarsForum

Norsk TotalforsvarsForum (NTF), tidligere Kvinners Frivillige Beredskap (KFB), er et norsk forsvarsrelatert samarbeids- og interesseorgan for organisasjoner og enkeltpersoner som er opptatt av samfunnssikkerhet og beredskap.

NTF ble stiftet 9. april 1951 etter at kronprinsesse Märtha i 1950 tok initiativ til en beredskapsorganisasjon for kvinner. KFBs mandat var å søke å samordne kvinners innsats for å styrke landets beredskap.

Organisasjonen har som formål å styrke landets beredskap ved blant annet å spre opplysning om Norges totalforsvar og beredskap, arbeide for å styrke det sivile samfunns muligheter til å møte krisesituasjoner i fred samt å være pådriver overfor myndighetene i beredskapsspørsmål.

Følgende organisasjoner er tilknyttet NTF enten som medlem (m) eller samarbeidsorganisasjon (s): Folk og Forsvar (s), Militært Kvinnelig Nettverk (m), Negotia (m), Norges Forsvarsforening (s), Norges Kvinne- og familieforbund (m), Norges Lotteforbund (m), Norges Militære Kameraters forbund (s), Norsk Radio Relæ Liga (s), Norsk senter for informasjonssikring (s), Næringslivets Sikkerhetsorganisasjon (s), Norsk Oljevernforening For Operatørselskap (NOFO) (m), Parat forsvar (m), Politiets Fellesforbund (s) og Vestland sivilforsvarsforening (s).

Kronprinsesse Märtha var KFBs første president og dronning Sonja er ærespresident i NTF. Organisasjonens høye beskytter er prinsesse Astrid, fru Ferner.

Referanser

Eksterne lenker
 

Norske ideelle organisasjoner
Organisasjoner etablert i 1951
BC Hydro

BC Hydro and Power Authority, ofte omtalt som BC Hydro, er et provins-eid kraftselskap som produserer og distribuerer mesteparten av elektrisiteten i provinsen Britisk Columbia (BC) i Canada. Selskapet ble etablert i 1960, og leverer strøm til 1.7 millioner kunder i et område som omfatter 95% av provinsen. Selskapet er underlagt energidepartementet i British Columbia. Det opererer 30 vannkraftverk og tre gasskraftverk som produserer mellom 43 og 54 TWh per år. 80% av produksjonene kommer fra elvene Columbia og Peace. Distribusjonen foregår på 18.286 kilometer med høyspentledninger og 55.254 km med andre linjer. Omsetning i 2007 var $407 millioner, og selskapet hadde 4.546 ansatte. Selskapets gjeld, på flere milliarder dollar, er holdt direkte av provinsen og ikke i selskapet.

Eksterne lenker 
 

Canadiske selskaper
Britisk Columbia
Kraftselskaper
Hørsfjell

Hørsfjell er et fjell i Bamble kommune i Telemark. Det har en høyde på 288 meter over havet og er det høyeste fjellet i kommunen.

Se også 
 Fjell i Telemark

Referanser

Eksterne lenker 
 

Fjell i Vestfold og Telemark
Bambles geografi
Fjell under 1000 meter
Robert Seholt

Robert Seholt er en dansk musiker, komponist og pianist, som virket i Odense i Danmark på 1950-tallet. Han var aktiv som musiker, kapellmester, og pianopedagog i Vestfold på 1960-tallet. Tilknyttet Vestfold symfoniorkester. Seholt ble mottaker av Stokke kommunes kulturpris i 1977.

Referanser

Eksterne lenker 
 Fynske billeder
 

Seholt, Robert
Universitetet i Utrecht

Universitetet i Utrecht (nederlandsk: Universiteit Utrecht) er et universitet i Utrecht, Nederland. Det er et av de eldste universitetene i Nederland og et av de største i Europa. Academic Ranking of World Universities rangerte det i 2008 som det 9. beste i Europa og det 47. beste i verden. Universitetet ble opprettet 26. mars 1636. I 2008 hadde det  studenter og  ansatte, hvorav 570 av de ansatte var professorer. I 2004 ble 358 doktorgrader oppnådd og  vitenskapelige artikler utgitt. Budsjettet for 2008 var på 715 millioner euro.

Universitetets motto er Sol Iustitiae Illustra Nos som betyr «Rettferdens sol, opplys oss».

Det er syv fakulteter ved Universitetet i Utrecht:
 Humaniora
 Jus, Samfunnsøkonomi og Administrasjons- og organisasjonsvitenskap
 Geovitenskap
 Medisin
 Veterinærmedisin
 Sosiologi
 Matematikk og Naturvitenskap

Ved siden av fakultetene har universitet også tre interfakultære enheter:
 University College Utrecht
 Roosevelt Academy (i samarbeid med Hogeschool Zeeland)
 IVLOS Interfakultært institutt for lærerutdanning, undervisningskunnskap og studieteknikk (nederlandsk: Interfacultair Instituut voor Lerarenopleiding, Onderwijsontwikkeling en Studievaardigheden)

Referanser

Eksterne lenker 
 
 HKU – Hogeschool voor de Kunsten Utrecht
 UCU International Honors College of Utrecht University
 Roosevelt Academy 
 USS The official Utrecht University Summer School

Utrecht
Universiteter i Nederland
Etableringer i 1636
Utdanningsinstitusjoner etablert i 1630-årene
Borgen (Ullensaker)

Borgen er et tettsted i Ullensaker kommune i Akershus. Tettstedet har  innbyggere per 1. januar , og ligger 6,5 kilometer nordøst for Kløfta og omtrent ni kilometer sør for kommunesenteret Jessheim. Riksvei 2 deler tettstedet i to deler, med hovedtyngden av befolkningen på den nordlige delen.

På Borgen ligger barneskolen Borgen skole som har ca. 135 elever. Borgen Idrettslag har aktiviteter innen blant annet fotball, håndball, skisport og sykkelsport.

Referanser 

Bosetninger i Ullensaker
Tettsteder i Viken
Algarheim skole

Algarheim skole er en barneskole i bygda Algarheim, omtrent 5 kilometer øst for Jessheim, i Ullensaker kommune i Akershus. Et nytt skolebygg sto ferdig 2020 og ny flerbrukshall ved skolen sto ferdig til skolestart 2021

Skolebygget er på to plan, med administrasjon, svømmehall og gymsal på det ene planet, og med klasserom og mediatek på det andre planet.

Skoletrinn
Skolen har 16 klasser fordelt på 7 trinn.

Bilder

Referanser 

Skoler i Ullensaker
Barneskoler i Viken
Bakke skole

Bakke skole er en barneskole som ligger i tettstedet Kløfta i Ullensaker kommune i Akershus.

Skolen er helt ny etter omfattende renovering og nybygg.

Referanser 

Skoler i Ullensaker
Barneskoler i Viken
Borgen skole (Ullensaker)

Borgen skole er en barneskole i tettstedet Borgen i Ullensaker kommune i Akershus. Skolen ble bygd i 1983, som erstatning for den gamle grendeskolen ved Lund.

Eksterne lenker 

Skoler i Ullensaker
Barneskoler i Viken
Linet Masai

Linet Chepkwemoi Masai (født 5. desember 1989) er en kenyansk friidrettsutøver.

Masai ble verdensmester på 10 000 meter under VM i friidrett i Berlin i 2009. Hun vant finalen foran Meselech Melkamu og Wude Ayalew begge fra Etiopia med tiden 30.51,24.

Referanser

Eksterne lenker 
 

Kenyanske langdistanseløpere
Friidrettsutøvere under Sommer-OL 2008
Deltakere for Kenya under Sommer-OL 2008
Verdensmestere i friidrett
Deltakere for Kenya under VM i friidrett 2009
Deltakere for Kenya under Afrikamesterskapet i friidrett 2010
Personer fra Bungoma County i Kenya
Meselech Melkamu

Meselech Melkamu (født 27. april 1985 i Debremarkos) er en etiopisk friidrettsutøver som konkurrerer på langdistanseløp.

Melkamu kom på andreplass under VM i friidrett 2009 i Berlin med tiden 30.51,34 kun en tidels sekund bak Linet Masai fra Kenya.

Referanser

Eksterne lenker 
 

Etiopiske langdistanseløpere
Deltakere for Etiopia under Sommer-OL 2008
Friidrettsutøvere under Sommer-OL 2008
Personer fra Amhara
Fødsler i 1985
Wude Ayalew

Wude Ayalew Yimer (født 4. juli 1987 i Gojjam) er en etiopisk friidrettsutøver som konkurrerer på langdistanseløp.

Ayalew kom på tredjeplass under VM i friidrett 2009 i Berlin med tiden 30.51,95 bak Linet Masai fra Kenya og sin landsmann Meselech Melkamu.

Referanser

Eksterne lenker 
 

Etiopiske langdistanseløpere
Personer fra Amhara
Fødsler i 1987
Fujitsu

Fujitsū Limited (japansk: Fujitsū Kabushiki-gaisha, nihongo:富士通株式会社) er et japansk multinasjonalt IT-selskap, med hovedsete i Shiodome City Center i Minato i Tokyo. Fujitsu er en verdens ledende leverandører av IKT-baserte forretningsløsninger, og tredje størst innen IT-tjenester. 

Fujitsu leverer IT-produkter og -løsninger til store, mellomstore og småbedrifter, så vel som forbrukere. Fujitsu-gruppen globalt tilbyr også et verdensomspennende nettverk av system- og serviceeksperter med databehandlings- og kommunikasjonsprodukter og avansert mikroelektronikk. I produktporteføljen finnes  PC-er, servere og lagringsløsninger. Fujitsu leverer også en bred tjenesteportefølje bestående av sømløse, globale tjenester gjennom 80 datasentre i 16 land. Porteføljen består av blant annet outsourcing, vedlikehold, support og systemintegrasjon.

I juni 2010 hadde selskapet mer enn 173 000 ansatte i mer enn 70 land. Fujitsū er verdens tredje største leverandør av IT-tjenester, og den største i Japan.

Eksterne lenker
 
 http://www.fujitsu.no – offisiell side for Fujitsu Norge
 http://www.varmepumpe.no – offisiell side for Fujitsu varmepumper i Norge

 
Japanske selskaper
Nikolai Astrup d.y.

Nikolai Astrup d.y. (født 8. april 1931 i Dalen, Telemark, død 7. februar 1990 i Hyen/Florø) var en norsk maler og grafiker. Han ble født i Dalen i Telemark. Faren var presten Christian Astrup og moren var Katharina Sandnes. Da Astrup var fire år gammel døde faren og familien flyttet til Sandane i Gloppen, som er nabokommune med Jølster hvor hans onkel kunstmaleren Nikolai Astrup i sin tid bodde. Blant hans venner var Arne Nordheim, Herbjørn Sørebø og Toralv Maurstad. Etter hans død ble røykstua i Hyen brukt som galleri under navnet Galleri Astrup med arbeider av ulike kunstnere. Det var billedkunstneren Stig Eikaas som restaurerte røykstua i 1994 og etablerte og drev Galleri Astrup. Utenfor røykstua hugget Stig Eikaas ut 10 steinskulpturer over kjente kunstnere med tilhørighet til Sogn og Fjordane. Disse står nå i Gloppen Skulpturpark Byrkjelo som ble etablert i 2008.

Nikolai Astrup d.y. tegnet, malte og lagde grafiske trykk hele sitt liv.  Fra 1954 til 1958 studerte han grafikk og maleri ved Académie de la Grande Chaumiére, Paris. Han studerte ved kunsthøyskole i Paris, bodde i Oslo (blant annet i kunstnerkolonien Trolltun) hvoretter han flyttet til Hyen i Gloppen. Arbeidene hans ble stilt ut blant annet i USA og Frankrike. Astrup var påvirket av blant andre Rolf Nesch. Han behersket flere former for grafiske trykk og eksperimenterte med avanserte teknikker med mange samtidige farger. Motivene var både naturalistiske og abstrakte. Den naturalistiske produksjonen er mye motivert av naturen i Nordfjord og spesielt Hyen. I de abstrakte bildene finnes ofte et mikrosyn på naturen hvor det uttrykkes mystikk og imaginære forhold i naturen, eller et makrosyn hvor naturen uttrykkes som del av en større, kosmisk helhet.

Se også 
 Astrup (slekten)

Litteratur 
 Rønnekleiv, Olav: Nikken - Nikolai Astrup d.y.. Hyen: Hyen forlag, 1999.

Referanser 

Norske malere
Norske grafikere
Personer fra Tokke kommune
Personer fra Gloppen kommune
Bishop’s Stortford

Bishop's Stortford er en historisk markedsby, verdslig sogn og administrasjonssenter i distriktet East Hertfordshire i England. Den ligger rett vest for motorveien M11 ved grensen til grevskapet Essex, og er den byen som ligger nærmest London Stansted lufthavn. Den er også del av pendlerområdet rundt London. Bishop's Stortford er 43 km nordøst for Charing Cross i sentrale London og 56 km fra Liverpool Street stasjon i London. Bishop's Stortford hadde i 1991 en befolkning på 28 403 innbyggere, i 2001 var det 35 325 innbyggere, noe som hadde øket ytterligere til 37 834 innbyggere i 2011.

Cecil Rhodes ble født i Bishop's Stortford, kjent som britisk imperialist og grunnlegger av kolonien Rhodesia (siden 1980 kjent som Zimbabwe).

Referanser

Eksterne lenker 
 
 Bishop's Stortford Town Council
 Bishop's Stortford Civic Federation, representerer alle beboernes foreninger i Bishop's Stortford
 Bishop's Stortford and Thorley: A History and Guide – omfattende nettsted for lokalhistorie
 Bishop's Stortford, A Guide to Old Hertfordshire

Byer i Hertfordshire
Klemetsrud energigjenvinningsanlegg

Klemetsrud energigjenvinningsanlegg er et kraftvarmeverk og forbrenningsanlegg for avfall i Oslo, satt i drift i 1985 (oppgradert med ny ovnslinje satt i drift 2011).  Anlegget er drevet av selskapet Hafslund Oslo Celsio. Det gjenvinnes husholdnings- og næringsavfall fra Oslo og nabokommuner. Energien utnyttes i Oslos fjernvarmeanlegg og til produksjon av strøm. Det produseres også strøm fra deponigass som føres i rør fra nærliggende Grønmo deponi.

I 2021 ble det sluttbehandlet cirka 315 000 tonn rest- og næringsavfall ved anlegget. Anlegget produserte 1,9 terawattimer (TWh) fjernvarme, tilsvarende rundt 20 prosent av Oslos oppvarmingsbehov i 2021. Målet er å øke fjernvarmeproduksjonen til 2,25 TWh innen 2025.

Tilknyttet energigjenvinningsanlegget er Klemetsrud utsorteringsanlegg, et anlegg som ble satt i drift i 2012. Anlegget sorterer ut matavfall og plastemballasje fra restavfallet. Matavfallet sendes til biogass- og biogjødselproduksjon, plasten sendes til materialgjenvinning, mens restavfallet behandles ved energigjenvinningsanlegget.

Referanser

Eksterne lenker 
 Energigjenvinningsetaten på Oslo kommunes nettsted 
 Energigjenvinningsetaten om Klemetsrud energigjenvinningsanlegg

Bydel Søndre Nordstrand
Varmekraftverk i Norge
Kraftverk i Oslo
Avfallsforbrenningsanlegg
Fjernvarmeanlegg
Kraftverk etablert i 1985
AKA Arena

AKA Arena er hjemmebanen til Hønefoss Ballklubb. Banen er lokalisert i Hønefoss idrettspark, som ligger på Schjong. Den ble bygget i 2009 og hadde da en kapasitet på ca. 3500 plasser.
Før debuten i Tippeligaen 2010 fikk de satt opp en ekstra tribune som økte kapasiteten til ca. 4500 plasser.
Hovedbanen er kunstgressbelagt med undervarme og er anlagt for helårsfotball. Den har flombelysning og tilfredsstiller samtlige av FIFAs krav til internasjonale kamper med TV-overføring.

Tribuneanlegget blir eid av Hønefoss stadion A/S, hvor Hønefoss Ballklubb eier ni prosent. Det blir i sin helhet leid av Hønefoss Ballklubb. 

Den 25. mai 2010 ble det satt ny publikumsrekord med 4256 tilskuere, i kampen mot Brann. Kampen endte 2-0 til Hønefoss.

Se også 
 Hønefoss idrettspark

Referanser

Eksterne lenker 
 
 AKA Arena - Nordic Stadiums

Fotballstadioner i Norge
Idrettsanlegg i Viken
Hønefoss Ballklubb
Byggverk fullført i 2009
Byggverk i Ringerike
Gulli skole

Gulli skole er en gammel skolebygning i Andebu i Sandefjord kommune, Vestfold. Skolen ble bygd i 1892 og fungerte som skole fram til 1958, da den nye sentralskolen ved herredshuset i Andebu sentrum, den nyoppførte Andebu skole, ble tatt i bruk. Gulli skole er nå skolemuseum.

Referanser

Eksterne lenker
 Gulli skolemuseum - Andebu kommune

Skoler i Andebu
Utdanningsinstitusjoner etablert i 1892
Utdanningsinstitusjoner nedlagt i 1958
Tidligere skoler i Vestfold
Gystadmarka skole

Gystadmarka skole er en barneskole på Jessheim i Ullensaker kommune i Akershus. Skolen sto ferdig høsten 2008 og har per skoleåret 2019/2020 ca 430 elever og 46 ansatte.

Skolen ble utvidet med en ekstra fløy til høsten 2014, for å takle en stadig økning i elevantall. Videre er skolen per august 2019 delt mellom Gystadmarka skole og Pedagogisk senter.

Referanser

Skoler i Ullensaker
Barneskoler i Viken
Hovin skole (Ullensaker)

Hovin skole er en barneskole i Jessheim i Ullensaker kommune i Akershus. Skolen ble åpnet i 1932, og har blitt utbedret flere ganger siden. Høsten 2009 gikk startskuddet for nok en utbygging og oppussing av skolen. Denne skolen er også med i en kampanje mot mobbing og vant førsteplass- samt på grunn av TL, (trivselsledere), som går rundt i friminuttene og passer på at alle har det bra. En smal detalj er også "Vennebenken", der hvor noen sitter hver gang de har blitt såret, eller har ingen å leke med. Dette er også en "PALS"-skole. PALS er engelsk for venner, eller kompiser. Dette er regler som alle elever må følge hele tiden.

Eksterne lenker
 

Skoler i Ullensaker
Barneskoler i Viken
Jessheim skole

Jessheim skole og ressurssenter er en barneskole på Jessheim i Ullensaker kommune i Akershus. Skolen ble bygget i 1963, og et påbygg sto klart i 1998.

Ressurssenteret
Jessheim skoles ressurssenter ble opprettet for å samle kommunens ressurser for spesialundervisning. I tillegg til tilrettelagt undervisning, har senteret to sanserom og vibroseng for terapi med sansestimulering og vibroakustikk.

Skoler i Ullensaker
Barneskoler i Viken
Mogreina skole

Mogreina skole er en barneskole i bygda Mogreina i Ullensaker kommune i Akershus.

Mogreina skole var opprinnelig et lite hus ved Elstad gård. Senere ble skolen flyttet ned til Risebru. I 1956 ble Sessvollmoen leir opparbeidet for å huse Infanteriets øvingsavdeling nr 1. Dette nødvendiggjorde bygging av Østli boligfelt. Her ble gjennomsnittsalderen lav og behovet for barneskole åpenbar. I kampen om å få denne etableringen i Ullensaker kommune, måtte kommunen sørge for at det ble bygget en ny barneskole. Det var prosjektert en ny barneskole på Gardermoen. Dette prosjektet ble delt i to, med en halvdel på Gardermoen og i Mogreina. Senere er det blitt påbygget en ny fløy på denne skolen samt en treningshall og skolekretsen har pr. 2011 en skole som dekker de fleste behov. Men det mangler fortsatt en svømmehall for å komme på nivå med de øvrige barneskolene i Ullensaker kommune.

Skoler i Ullensaker
Barneskoler i Viken
Nordkisa skole

Nordkisa skole er en barneskole i tettstedet Nordkisa i Ullensaker kommune i Akershus. Skolen besto av tre bygninger, hvorav det eldste ble bygget i 1906 (hvitskolen). I 1958 kom bygning nummer to (gulskolen), og det tredje bygget sto klart i 1974 (blåskolen). I 2008 ble det tilføyd moduler. Ny skole ble bygget og sto ferdig i desember 2013, skolen flyttet da fra Jarenvegen 1 til Anna Willersruds veg 12 .

Nordkisa barnehage ble bygget i 1999 og hadde base på skolens område i Jarenvegen. Barnehagen ble lagt ned sommeren 2011, og byggene ble overtatt av skolen og brukt til skolefritidsordning før skolen flyttet i 2013. Nordkisa skole er en PALS skole.

Skolen har ca. 150 elever og 25 ansatte. Rektor ved skolen er Linda Sundseth.

Skoler i Ullensaker
Barneskoler i Viken
Skogmo skole

Skogmo skole og senter for to-språklig opplæring er en barneskole på Jessheim i Ullensaker kommune i Akershus. Skolen ble grunnlagt i 2001. Som senter for to-språklig opplæring, har skolen en rekke ansatte lærere som til daglig jobber med to-språklige elever ute på de forskjellige skolene i kommunen.

Skoler i Ullensaker
Barneskoler i Viken
Åreppen skole

Åreppen skole er en barneskole i Kløfta i Ullensaker kommune i Akershus. Skolen består av fem skolebygninger, og har en festsal som brukes til felles samlinger og avslutninger.

Skoler i Ullensaker
Barneskoler i Viken
Allergot ungdomsskole

Allergot ungdomsskole er en ungdomsskole i Jessheim i Ullensaker kommune i Akershus.

Skoler i Ullensaker
Ungdomsskoler i Viken
Vesong ungdomsskole

Vesong ungdomsskole er en ungdomsskole på Kløfta i Ullensaker kommune i Akershus. Skolen ble bygget i 1970, og ble totalrenovert og nyåpnet i 2007. Navnet «Vesong» er en lokaluttale-variant av «vest i sognet». I renoveringsperioden ble all elevaktivitet flyttet til brakker ved Åreppen skole.

Skoler i Ullensaker
Ungdomsskoler i Viken
Marianne Westby

Marianne Westby (født 29. juli 1974) er en norsk skuespiller. Hun er best kjent for sin rolle som Cathrine Hove i TV 2s såpeopera Hotel Cæsar 2008-2012. I 2012 var Westby også programleder i  Livsstilsguiden som laget 40 programmer for norske Canal 9. Hun var tilbake som Cathrine Hove Rosenkrantz i Hotel Cæsar desember 2016. men jobber nå som helsesykepleier ved helsestasjon for ungdom i Vestre Aker i Oslo,

I tillegg til diverse oppdrag innen TV-reklamer, bidrar hun også med dubbing av tegnefilmer. Hun har også voicet i flere TV-programmer, b.la Trinny & Susannah for TV Norge og vært deltaker i programmer som Fangene på fortet, 4 Stjerners middag, De ukjente, Happy Day, Skjulte skatter osv. Westby hadde rollen som Anette fra NRK-serien Borgen skole. Hun har også spilt i musikaler på Chat Noir og Chateau Neuf som A Chorus Line (Val) og Grease (Cha Cha). Westby har også hatt flere jobber som konferansier på store eventer som Gaygalla på Edderkoppen teater og Skeive dager på Rådhusplassen. I 2016 har Westby medvirket i TV-serien Meglerne 2 og dubbet en av hovedrollene, skurken Bellwether i Disneys Zootropolis.

Referanser

Eksterne lenker 
 
 Hotel Cæsar wiki om Westby

Norske skuespillere
Norske sykepleiere
Norske stemmeskuespillere
Skuespillere i Hotel Cæsar